विनेश फौगाट

**विनेश फोगाट** (जन्म 25 अगस्त 1994) एक भारतीय पहलवान व राजनीतिज्ञ हैं। वे हरियाणा के चरखी दादरी ज़िले से आती हैं। फोगाट एशियाई खेलों में स्वर्ण पदक जीतने वाली पहली भारतीय महिला पहलवान हैं। राष्ट्रमण्डल खेलों में तीन स्वर्ण पदक जीतने वाली फोगाट पहली भारतीय महिला पहलवान हैं जिन्होने वर्ल्ड रेसलिंग चैंपियनशिप में दो पदक जीते हैं। वर्तमान में वो हरियाणा के जुलाना विधानसभा से विधायक हैं।

भारतीय रेलवे के साथ कार्यरत युवा ग्रैपलर ने 2019 में प्रतिष्ठित लॉरियस वर्ल्ड स्पोर्ट्स अवार्ड्स के लिए नामांकित होने वाली पहली भारतीय बनीं। भारत सरकार ने कुश्ती में उनके उत्कृष्ट प्रदर्शन के लिए उन्हें अर्जुन पुरस्कार से सम्मानित किया है।

## व्यक्तिगत जीवन और पृष्ठभूमि
विनेश फोगाट का जन्म हरियाणा के भिवानी ज़िले के बलाली गाँव में पहलवानों के परिवार में हुआ था। उन्होंने अपने चाचा महावीर सिंह फोगाट से प्रशिक्षण प्राप्त किया। महावीर फोगाट प्रतिष्ठित द्रोणाचार्य पुरस्कार विजेता कोच और महिला पहलवानों गीता और बबीता फोगाट के पिता हैं। विनेश फोगाट के पिता राजपाल की हत्या तब की गई थी, जब वह बहुत छोटी थीं। चाचा महावीर और उसकी मां प्रेमलता को लड़कियों की कुश्ती और उनके शॉर्ट्स पहनने को लेकर समाज के प्रतिरोध को झेलना पड़ा है।

जल्द ही उन्होंने 2014 के राष्ट्रमंडल खेलों में स्वर्ण पदक जीत कर अंतरराष्ट्रीय स्तर पर अपने आगमन की घोषणा की।  एशियन गेम्स 2018 में पोडियम पर शीर्ष पर रहने के बाद हरियाणा की इस पहलवान ने अपने साथी पहलवान सोमवीर राठी से शादी कर ली।

## करियर
फोगाट ने नई दिल्ली में 2013 एशियाई कुश्ती चैंपियनशिप में 52 किलोग्राम भार वर्ग में कांस्य पदक जीता और इसके बाद दक्षिण अफ़्रीका के जोहानसबर्ग में राष्ट्रमंडल कुश्ती चैंपियनशिप में 51 किलो भार वर्ग में रजत पदक हासिल किया। 48 किलो भार वर्ग में इस युवा पहलवान ने ग्लासगो के 2014 राष्ट्रमंडल खेलों में अपना पहला अंतरराष्ट्रीय स्वर्ण पदक हासिल किया। उसी वर्ष के अंत में इसी डिवीजन में दक्षिण कोरिया के इंचियोन में एशियाई खेलों में उन्हें कांस्य पदक हासिल हुआ।

एशियाई चैंपियनशिप 2015 में फोगाट ने रजत पदक जीतकर पिछले संस्करण के अपने प्रदर्शन को बेहतर किया। राष्ट्रमंडल खेलों में अपनी सफलता के साथ, इस महिला पहलवान ने उम्मीदों को इतना बढ़ा दिया कि रियो ओलंपिक में पदक जीतने की उम्मीदवारों में उनका नाम गिना जाने लगा। लेकिन क्वार्टर फ़ाइनल मुक़ाबले में वे चोटिल हो गईं और उन्हें स्ट्रेचर पर बाहर ले जाना पड़ा।

उनकी सर्जरी हुई और पाँच महीने बाद ही वह मैट पर वापस लौट सकीं। 2017 में उन्होंने नई दिल्ली में एशियाई कुश्ती चैम्पियनशिप में 55 किलो वर्ग में रजत पदक जीता और बिश्केक में 2018 के संस्करण में 50 किलो वर्ग में अपने प्रदर्शन को दोहराया। 2018 में गोल्ड कोस्ट कॉमनवेल्थ गेम्स में फोगाट ने 50 किलो भार वर्ग में स्वर्ण पर कब्जा जमाया और जकार्ता एशियाई खेलों में स्वर्ण जीतने वाली पहली भारतीय महिला पहलवान बनीं। 2019 में, विनेश फोगाट ने एशियाई कुश्ती चैंपियनशिप के 53 किलो भार वर्ग में कांस्य पदक से साथ अपने मजबूत फॉर्म को जारी रखा। कज़ाकिस्तान में आयोजित विश्व कुश्ती चैम्पियनशिप में उनका कांस्य पदक हासिल करना एक बड़ी उपलब्धि रही क्योंकि इसके लिए उनका मुक़ाबला ओलंपिक और वर्ल्ड चैंपियनशिप में पदक विजेता से था और इसलिए भी क्योंकि उन्होंने 2020 टोक्यो ओलंपिक के लिए टिकट हासिल कर लिया। 2020 में रोम में एक रैंकिंग स्पर्धा में फोगाट ने स्वर्ण पदक हासिल किया।

## अवार्ड्स
भारत सरकार ने उन्हें 2016 में अर्जुन पुरस्कार से सम्मानित किया, जो एथलीटों को दिए जाने वाले सबसे प्रतिष्ठित पुरस्कारों में से एक है। जब जनवरी 2020 में जारी नागरिक पुरस्कारों की सूची में उनका नाम नहीं शामिल किया गया तो फोगाट ने सरकारी पुरस्कार की चयन प्रक्रिया पर सवाल उठाए।

## पदक

* स्वर्ण: 2018 एशियाई खेल, जकार्ता 50 किलो ग्राम भार वर्ग
* स्वर्ण: 2018 कॉमनवेल्थ गेम्स, गोल्ड कोस्ट 50 किलो ग्राम भार वर्ग
* स्वर्ण: 2014 कॉमनवेल्थ गेम्स, ग्लासगो 48 किलो ग्राम भार वर्ग
* स्वर्ण: 2018 राष्ट्रमण्डल खेल, ग्लासगो, 50 किलोग्राम
* स्वर्ण: 2022 राष्ट्रमण्डल खेल, बर्मिंघम, 53 किलोग्राम
* रजत: 2018 एशियाई चैंपियनशिप, बिश्केक 50 किलोग्राम
* रजत:  2018 एशियाई चैंपियनशिप, बिश्केक 50 किलोग्राम
* रजत: 2015 एशियाई चैंपियनशिप, दोहा 48 किलो ग्राम भार वर्ग
* रजत: 2013 राष्ट्रमंडल चैंपियनशिप, जोहान्सबर्ग 51 किलो ग्राम भार वर्ग
* कांस्य: 2020 एशियाई चैम्पियनशिप, नई दिल्ली 53 किलो ग्राम भार वर्ग
* कांस्य: 2019 विश्व कुश्ती चैम्पियनशिप, नूर सुल्तान, 53 किलो ग्राम भार वर्ग
* कांस्य: 2022 विश्व कुश्ती चैम्पियनशिप, बेलग्रेड, 53 किलो ग्राम भार वर्ग
* कांस्य: 2019 एशियाई चैम्पियनशिप, शीआन 53 किलो ग्राम भार वर्ग
* कांस्य: 2016 एशियाई चैम्पियनशिप, बैंकॉक 53 किलो ग्राम भार वर्ग
* कांस्य: 2014 एशियाई खेल, इंचियोन 48 किलो ग्राम भार वर्ग
* कांस्य: 2013 एशियाई चैम्पियनशिप, नई दिल्ली 51 किलो ग्राम भार वर्ग

## सन्दर्भ
श्रेणी:भारतीय महिला पहलवान
श्रेणी:2016 ओलम्पिक में भारत के खिलाड़ी
श्रेणी:2014 राष्ट्रमण्डल खेलों में भारत के स्वर्ण पदक विजेता खिलाड़ी
श्रेणी:2014 एशियाई खेलों में भारत के कांस्य पदक विजेता
श्रेणी:हरियाणा के खिलाड़ी
श्रेणी:1994 में जन्मे लोग
श्रेणी:जीवित लोग
श्रेणी:बीबीसी सम्पादनोत्सव 2021 में निर्मित लेख
See More - 

विनेश फोगाट ने पेरिस ओलंपिक 2024